บ่ายวันนี้แวะมาซื้อของที่ Trinity Mall 3 เลยได้โอกาสแวะลองทานอาหารและขนมหวานที่ร้าน Chu Chocolate Bar & Cafe ซึ่งอยู่ใกล้ๆ กัน โดยร้านตั้งอยู่ที่ด้านหน้า Glow Trinity Hotel ชั้น 1 บรรยากาศร้านออกแนวชิคๆ โดยเน้นการใช้โครงเหล็กสีดำและไม้ ส่วนโต๊ะที่นั่งมีให้เลือกหลายมุมแบบต่างสไตล์กันค่ะ

เมนูที่ทานครั้งนี้
- Caramel Apple Pork Chop: สเต็กหมูเนื้อนุ่มหั่นมาเป็นชิ้นๆ ให้เรียบร้อยแล้วโรยหน้าด้วยผัก rocket กับแอปเปิ้ลย่างซอสคาราเมล อร่อยกลมกล่อมได้อย่างลงตัว

- Miso-Sake Salmon: เนื้อปลาแซลมอนย่างกับซอสมิโสะสาเกกำลังได้ที่ เสิร์ฟพร้อมกับหน่อไม้ฝรั่ง, มันฝรั่งบด และเห็ดชิตาเกะ

- Banana Caramel Waffle: วาฟเฟิลชิ้นโตหนานุ่ม เสิร์ฟพร้อมกับไอศกรีมช็อกโกแลต (เปลี่ยนรสได้ค่ะ เลยขอเปลี่ยนเป็นวานิลลา)
, กล้วย และวิปครีม โดยราดด้วย Sea Salt Caramel อีกชั้นและโรยหน้าด้วย Chocolate Chip จานนี้สายขนมหวานไม่ควรพลาดค่ะ อร่อยลืมอ้วนกันไปเลย

เป็นอีกหนึ่งร้านคาเฟ่ที่ประทับใจ คงได้แวะมาอีกเรื่อยๆ ค่ะ